అన్నాబత్తుని శివకుమార్

అన్నాబత్తుని శివకుమార్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో తెనాలి నియోజకవర్గం ఎమ్మెల్యేగా గెలిచాడు.

జననం, విద్యాభాస్యం
అన్నాబత్తుని శివకుమార్ 14 ఆగష్టు 1968లో ఆంధ్రప్రదేశ్ రాష్ట్రం,  గుంటూరు జిల్లా, తెనాలిలో అన్నాబత్తుని సత్యనారాయణ దంపతులకు జన్మించాడు. ఆయన 1991లో ఎ.ఎస్.ఎన్ డిగ్రీ కాలేజీ నుండి బీఏ పూర్తి చేశాడు.

రాజకీయ జీవితం
అన్నాబత్తుని శివకుమార్ రాజకీయాల్లోకి రాకముందు ఎ.ఎస్.ఎన్ గ్రూప్ విద్యాసంస్థలను నిర్వహించాడు. ఆయన తన తండ్రి అన్నాబత్తుని సత్యనారాయణ అడుగుజాడల్లో రాజకీయాల్లోకి వచ్చి తెనాలి నుండి టీడీపీ పార్టీ టికెట్ ఆశించిన దక్కలేదు. ఆయన తరువాత వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో తెనాలి నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి అలపాటి రాజేంద్రప్రసాద్ పై 19065 ఓట్ల తేడాతో ఓడిపోయాడు. శివకుమార్ 2019లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి అలపాటి రాజేంద్రప్రసాద్ పై 17649 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:గుంటూరు జిల్లా నుండి ఎన్నికైన శాసన సభ్యులు